**adatkezelési tájékoztató**

**A jogsegély szolgáltatást igénybe vevők részére**

**Ki fogja kezelni az Ön által megadott személyes adatokat?**

Az Ön által rendelkezésünkre bocsátott személyes adatokat adatkezelőként az **UNICEF Magyar Bizottság Alapítvány** (székhely: 1077 Budapest, Wesselényi u. 16., nyilvántartási szám: 01-01-0011349, nyilvántartó bíróság: Fővárosi Törvényszék, email: [jogsegely@unicef.hu](mailto:jogsegely@unicef.hu) telefon: +36-1-201-4923) ("**UNICEF**") kezeli.

Az UNICEF a gyermekek védelméről és a gyámügyi igazgatásról szóló 1997. évi XXXI. törvény ("**Gyvt.**") 17.§-a alapján a gyermekvédelmi észlelő- és jelzőrendszer tagja.

**Milyen adatkezelési műveleteket végez az UNICEF a jogsegély szolgáltatása során?**

1. **A kérdése, bejelentése megválaszolásával kapcsolatos adatkezelés**

|  |  |
| --- | --- |
| Kezelt személyes adatok köre | * Kapcsolattartási adatok (teljes név, valamint az érintett e-mail címe, és választásától függően telefonszáma); továbbá * A megkeresés tartalma és a jogi problémával kapcsolatosan Ön által rendelkezésünkre bocsátott egyéb személyes adatok, ideértve az Ön által elküldött dokumentumokban található információkat. |
| Adatkezelés céljai | Gyermekvédelemmel kapcsolatos jogsegély nyújtása és az ezzel összefüggő kapcsolattartás, valamint a II. pontban részletezett feladatok előkészítése |
| Adatkezelés jogalapja | Az Ön hozzájárulása [GDPR[[1]](#footnote-2) 6. cikk (1) a)]. Hozzájárulását bármikor indokolás nélkül és díjmentesen visszavonhatja (lásd: "Az Ön jogai"), azonban a hozzájárulás visszavonása nem érinti a visszavonás előtti hozzájáruláson alapuló adatkezelés jogszerűségét.  Tájékoztatjuk, hogy a GDPR preambulumának (38) bekezdése alapján a közvetlenül a gyermek részére nyújtott megelőzési és tanácsadási szolgáltatások esetében nincs szükség a szülői felügyelet gyakorlójának hozzájárulására. |
| Adatkezelés ideje | Adatait a jogsegély nyújtásának befejezésétől számított 1 év után archiváljuk, 5 év múlva pedig töröljük (igazodva a jogi igények érvényesíthetőségéhez), vagy az Ön hozzájárulásának visszavonásáig kezeljük. |
| Adattovábbítás | Jogsegélyszolgálatunk során együttműködünk ügyvédi irodákkal, ezért előfordulhat, hogy a megkeresése kapcsán a rendelkezésünkre bocsátott dokumentumokat, információkat velük, mint önálló adatkezelőkkel megosztjuk, így személyes adatait megismerhetik. Ügyvédi iroda partnereink listáját megtalálja a https://unicef.hu/ezt-tesszuk-itthon/segitunk/unicef-jogsegely oldalon. Az adattovábbítás során az adattakarékosság és célhoz kötöttség elvének megfelelően a lehető legkevesebb személyes adatot továbbítunk partnereink részére, melynek kapcsán titkosítást is használunk. |

1. **A gyermekvédelmi feladatokkal kapcsolatos adatkezelés (jelzéssel élés és hatósági eljárás kezdeményezése)**

|  |  |
| --- | --- |
| Kezelt személyes adatok köre | * Az adatkezelés céljainak teljesítéséhez elengedhetetlen adatok: a bántalmazott vagy elhanyagolt gyermek neve és tartózkodási helye, és amennyiben rendelkezésre áll, további személyes adatok (pl. anyja neve, TAJ- szám, szülő/gondviselő neve, szülő/gondviselő elérhetőségei, illetve a tényállással összefüggő esetleges személyes adatok) |
| Adatkezelés céljai | * Jelzéssel élés a gyermek veszélyeztetettsége esetén a gyermekjóléti szolgáltatást nyújtó szolgáltatónál; valamint * Hatósági eljárás kezdeményezése a gyermek bántalmazása, illetve súlyos elhanyagolása vagy egyéb más, súlyos veszélyeztető ok fennállása, továbbá a gyermek önmaga által előidézett súlyos veszélyeztető magatartása esetén. |
| Az adatkezelés jogalapja | Jogi kötelezettség teljesítése [GDPR 6. cikk (1) c)]  – mert az UNICEF-et a gyermekvédelmi észlelő- és jelzőrendszer tagjaként jogszabály [Gyvt. 17. § (2) bekezdés] kötelezi az adatkezelés céljainak teljesítésére. |
| Adatkezelés ideje | A személyes adatokat addig kezeljük, míg a gyermekvédelmi feladat oka fennáll; az ezt követő 1 év után archiváljuk, 5 év múlva pedig töröljük azokat. |
| Adattovábbítás | * a gyermek veszélyeztetettsége esetén a jelzéshez szükséges adatokat továbbítjuk az illetékes gyermekjóléti szolgáltatást nyújtó szolgáltatónak (további információ: <https://csaladitudakozo.kormany.hu/gyermekjoleti-alapellatasok-rendszere>); * a gyermek bántalmazása, illetve súlyos elhanyagolása vagy egyéb más, súlyos veszélyeztető ok fennállása, továbbá a gyermek önmaga által előidézett súlyos veszélyeztető magatartása esetén a hatósági eljárás kezdeményezéséhez szükséges adatokat továbbítjuk a hatáskörrel és illetékességgel rendelkező hatóságnak (rendőrségnek vagy gyámhatóságnak). |

**Adatfeldolgozók**

Az UNICEF az elektronikus levelezés során a Microsoft — mint adatfeldolgozó — OneDrive nevű felhőalapú tárhely-szolgáltatását veszi igénybe. További információ elérhető: https://privacy.microsoft.com/en-gb/privacystatement

A feladatok ellátása kapcsán az ügyek megválaszolása érdekében alvállalkozó koordinátorokkal működünk együtt, akik adatfeldolgozást végeznek.

**Milyen adatbiztonsági intézkedéseket tesz meg az UNICEF?**

Az UNICEF megfelelő technikai és szervezési intézkedéseket hajt végre annak biztosítása és bizonyítása céljából, hogy a személyes adatok kezelése a vonatkozó jogszabályokkal összhangban történik.

E körben az UNICEF az Ön személyes adatait zártan kezeli, azokhoz az UNICEF szervezetén belül csak olyan személyek férhetnek hozzá, akiknek munkája az adatkezelési célok eléréséhez elengedhetetlen és akik titoktartási kötelezettség alatt állnak.

Az adattovábbítás címzettjei szintén titoktartási megállapodás vagy jogszabály alapján kötelesek az Ön adatait bizalmasan kezelni.

Ezeken felül, az UNICEF törekedik arra, hogy úgy válassza meg az adatkezelés során használt technikai eszközöket, hogy azok korszerű védelmet tudjanak biztosítani a kezelt személyes adatok véletlen vagy jogellenes megsemmisítése, elvesztése, megváltoztatása, jogosulatlan nyilvánosságra hozatala, továbbá az azokhoz való jogosulatlan hozzáférés ellen.

**Milyen jogok illetik meg Önt?**

Tájékoztatjuk, hogy az adatkezeléssel összefüggő jogainak gyakorlását, továbbá kapcsolódó kérdéseinek megválaszolását **Szlankó Viola gyermekvédelmi vezetőnél** tudja érvényesíteni, az alábbi elérhetőségek egyikén:

telefon **+36-1-201-4923**

email: **adatvedelem@unicef.hu**

Az adatkezelés során Önnek joga van

* **visszavonni** hozzájárulását indokolás nélkül, bármikor, írásban a fenti email címre történő email megküldésével, díjmentesen (amennyiben az adatkezelés az Ön hozzájárulásán alapul). A hozzájárulás visszavonása nem érinti a visszavonás előtti hozzájáruláson alapuló adatkezelés jogszerűségét
* **tájékoztatást kérni** arról, hogy kezelünk-e Önnel összefüggésbe hozható személyes adatokat és ha igen, akkor melyek ezen adatok, valamint mik az adatkezelés körülményei (hozzáférés joga);
* az Önre vonatkozó pontatlan személyes adatok **helyesbítését** vagy hiányos személyes adatának kiegészítését kérni, melynek indokolatlan késedelem nélkül eleget kell tennünk (helyesbítéshez való jog);
* kérelmezni az Önre vonatkozó személyes adatok **törlését**, melyet azonban az adatkezelő megtagadhat, ha ez valószínűsíthetően lehetetlenné tenné vagy komolyan veszélyeztetné a gyermekvédelemmel kapcsolatos adatkezelés céljait [a törléshez való jog („az elfeledtetéshez való jog”)];
* kérelmezni az Önre vonatkozó személyes **adatok kezelésének korlátozását**, ha
  + Ön vitatja a személyes adatok pontosságát;
  + valamilyen okból az adatkezelés jogellenesnek minősülne, de Ön ellenzi a törlést és ahelyett az adatkezelés korlátozását kéri; vagy

az adatkezelőnek már nincs szüksége a személyes adatokra az adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez (az adatkezelés korlátozásához való jog).

Ilyen esetben az érintett adatokat megjelöljük, és azokat kizárólag csak meghatározott célokból kezelhetjük.

* a kérdése megválaszolásával kapcsolatos adatkezelés (lásd fent: "Milyen adatkezelési műveleteket végez az UNICEF a jogsegély szolgáltatása során?") tekintetében kérelmezni, *amennyiben az adatkezelés automatizált módon történik*, hogy az Önre vonatkozó személyes adatokat tagolt, széles körben használt, géppel olvasható formátumban megkapja, továbbá arra, hogy ezeket az adatokat az adatkezelő továbbítsa egy másik adatkezelőnek (az adathordozhatósághoz való jog). *Tájékoztatjuk ugyanakkor, hogy automatizált módon nem végzünk adatkezelést.*

Tájékoztatjuk, hogy az információs önrendelkezési jogról és az információszabadságról szóló 2011. évi CXII. tv. („Info tv.”) 25. §-a lapján az érintett halálát követő öt évig az érintett által erre felhatalmazott személy, ennek hiányában közeli hozzátartozója gyakorolhatja az érintetti jogokat.

Amennyiben úgy ítéli meg, hogy jogait megsértették, az alábbi lehetőségei vannak:

1. **A Nemzeti Adatvédelmi és Információszabadság Hatósághoz ("NAIH") fordulhat panasszal**

Ön jogosult panaszt tenni a NAIH-nál, ha az Ön megítélése szerint az Önre vonatkozó személyes adatok kezelése megsérti a vonatkozó jogszabályokat. A NAIH vizsgálata ingyenes, az eljárás részletes szabályait az Info tv. VI. fejezete tartalmazza.

A NAIH elérhetőségei:

Cím: 1055 Budapest, Falk Miksa utca 9-11.

Levelezési cím: 1363 Budapest, Pf.: 9.

Telefon: +36 (1) 391 1400

Fax: +36 (1) 391-1410

Email: [ugyfelszolgalat@naih.hu](mailto:ugyfelszolgalat@naih.hu)

URL: <http://naih.hu>

1. **Bírósághoz fordulhat**

Amennyiben úgy ítéli meg, hogy az UNICEF adatkezelése megsértette az Ön jogait, úgy — a NAIH-nál megtett panaszától függetlenül — polgári pert is kezdeményezhet az UNICEF-fel szemben. A perben főszabály szerint a Fővárosi Törvényszék jár el, de az eljárást (választása szerint) az Ön a lakóhelye vagy tartózkodási helye szerint illetékes törvényszék előtt is megindíthatja.

1. Az Európai Parlament és a Tanács 2016/679 rendelete [↑](#footnote-ref-2)